**АИТВ-инфекциясының жалпы симптомдары**

АИТВ-инфекциясы асқан «жауыз». Адам организміне адамның иммун тапшылығы вирусының енуі мен оның көбеюінің өзі, көбінесе, АИТВ жұқтырылуының ешқандай симптомдарын туғызбайтындығына байланысты болады. АИТВ-ға тестіден өту – адамның АИТВ-мәртебесін анықтаудың бірден-бір сенімді тәсілі.

Жұқтырылғаннан кейін, кейбір жағдайларда, АИТВ-ның симптомдары, атап айтқанда тек АИТВ-инфекциясының өткір өтетін кезеңінде ғана болады. АИТВ-инфекциясының алғашқы симптомдары жасырын түрде болады. Мысалы, АИТВ жұқтырылғаннан кейін бірнеше аптадан соң, адам бойындағы температура 37,5-38 градусқа дейін көтерілуі, кейде ауыз қуысында жағымсыз иістің сезілуі, жұтқан кезде ауыруы, себепсізден салмағын жоғалтуы (10 және одан да көп кг), жиі іш өтуі туындайды, терісінде қызыл дақтар пайда болады. Теріде мынадай көріністер пайда болады:

* Мақта сүрткішпен тез кетірілетін дақтар, отаулар, ақшыл қақтар – ауыздың уылуынан немесе кандидоздан туындайды;
* Себорейлі дерматит - оның беті өлі қабыршақтар жамылғысымен терінің қабынуы;
* Дөңгелектенген теміретке – терінің бүкіл бетіне шашырай орналасатын, қоңыр түсті кішігірім дақ;
* Созылмалы түрде өсетін пиодермия - стафилококктен шығатын терінің қабынуы - теріде көптеген безеулер мен іріңді бөртпелер байқалады;
* Саркома Копоша;
* Жас адам бойындағы белдеулі теміретке.

Науқастар көбінесе, осыларды шамалы уланудың не салқын тиюдің белгілері деп қабылдап, АИТВ-инфекциясының осы тектес симптомдарының көрінісіне мән бермейді. Бұларды тұмаудың не кәдімгі салқын тиюдің симптомдарынан ажырату қиын. Бұдан бөлек, АИТВ-инфекциясының алғашқы симптомдары өте тез арада жоқ болып кетеді және жұқтырғандардың барлығында бірдей болмайды. Алайда, егер симптомдар шын мәнінде АИТВ-инфекциясынан туындаса, осылардың жоқ болып кетуі, инфекцияның одан әрі қарай дамуда екендігін білдіреді. АИТВ-инфекциясының организмде байқатпай болуы 10 – 12 жыл бойына тіпті білінбеуі мүмкін: мұндай кезде, әдеттегідей, емдеу болмаған жағдайда, АИТВ-ны жұқтыру кезінен бастап ЖИТС-тың дамуына дейін әкеледі.

Кейбір кезде АИТВ-инфекциясы, өзі жайлы жұлын жолдары жүйелерінің бұғана үстінен ұлғаюы, қолтық асты қуысында, сатанда, мойынның желке тұсында, кейде мойынның алдыңғы жағында тіпті байқалмайтын белгілермен белгі береді. Бұндай жағдайда, жұлын жолдарының ұлғаюымен қатар жүретін, ауруға тексерілу ғана емес, сонымен бірге АИТВ-инфекциясына да тексерілуі керек.

АИТВ жұқтырылған адамның бойындағы ЖИТС-тың алғашқы белгілері, АИТВ-инфекциясының дамуына және науқастың иммундық жүйесінің әлсіреуіне қарай пайда болады – бұл аурудан жеңіл емделіп шығуға болады немесе дені сау адамның бойынан өзінен-өзі кетеді. Дәлірек айтқанда, тұрақты түрде пайда болатын: цитомегаловирусты инфекция, ұшық, өкпе қабынуы, туберкулез, және оппортунистік деп аталатыни басқа да осындай инфекциялар ауыр зардаптарын туғызады.

АИТВ-инфекциясы дамуының осы сатысын – жұқтырылған иммун тапшылығы синдормы, яғни ЖИТС деп атайды. Осы сатысында кез-келген инфекция, өлім қаупін төндіретін хал-жағдайға әкелуі мүмкін, ол ауыр сырқат болып қайта туындайды, соның себебінен науқас кей кезде өздігінен тұра алмайтын әрі тіпті өздігінен қарапайым әрекеттерді орындай алмайтын болады. Осындай науқастарға күтім жасауды әдетте туған-туыстары үй жағдайында жүзеге асырады.

Қазіргі уақыттың осы кезеңінде АИТВ-инфекциясынан емдеп шығару жайлы сөз болып отырған жоқ, дегенмен уақытылы қойылған диагноз, АИТВ-ны сауатты түрде әрі уақытылы емдесе, АИТВ-инфекциясының ЖИТС ауруына ұласып туындауын белгілі бір ұзақ мерзімге кейінге шегере алады, яғни науқас өмір сапасы мен өз өмірін сақтай алады.

АИТВ-инфекциясының жыныстық жолмен берілетін, инфекциялық сипаттағы басқа да аурулармен өте жиі ұштаса алатындығын атап өткен жөн. Мұндай жағдайда, организмде ілеспелі инфекцияның болуынан туындайтын, ЖИТС-тың даму қаупі де, сонымен қатар науқастың өміріне төнген қауіп те арта түседі. Медицинадағы үлкен проблема АИТВ-ның және басқа да патологиялардың осындай бірігуі болып табылады.

Мұнайлы аудандық емханасы базасындағы АИТВ/ЖИТС жөнінде анонимдік тестілеу және психоәлеуметтік консультация кабинетінің эпидемиолог дәрігері Г.К. Аманжолова